C 254/3

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 254/03)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Haut-Médoc”

Atsauces numurs: PDO-FR-A0710-AM03

Paziņojuma datums: 10.4.2019.

APSTIPRINĀTĀ GROZĪJUMA APRAKSTS UN PAMATOJUMS

1. Noteiktais zemesgabalu apgabals

Apraksts un pamatojums

Šajā pieteikumā ir iekļauti pieteikumi PDO-FR-A0710-AM01 un PDO-FR-A0710-AM02, kas iesniegti attiecīgi 2016. gada 7. aprīlī un 2018. gada 12. janvārī.

Specifikācijas I nodaļas IV iedaļas 2. punktā pēc vārdkopas: “2007. gada 16. martā” iekļauj vārdkopu “2011. gada 28. septembrī, 2014. gada 11. septembrī, 2015. gada 9. jūnijā, 2016. gada 8. jūnijā, 2016. gada 23. novembrī, 2018. gada 15. februārī, un tās pastāvīgā komisija, kas izveidota 2014. gada 25. martā”.

Šo grozījumu izdara, lai pievienotu datumus, kurā kompetentā valsts iestāde apstiprinājusi ražošanas ģeogrāfiskajā apgabalā ietilpstošā noteiktā zemesgabalu apgabala delimitācijas izmaiņas. Zemesgabalu delimitācija nozīmē ar attiecīgo kontrolēto cilmes vietas nosaukumu apzīmēta produkta ražošanai piemērotu zemesgabalu noteikšanu ražošanas ģeogrāfiskā apgabala ietvaros.

Tāpēc ar šo grozījumu XI iedaļas 1. punktā ir pievienots jauns b) apakšpunkts: “b) Attiecībā uz to vīnogulājiem apstādīto zemesgabalu ražu, kuri izslēgti no noteiktā zemesgabalu apgabala, bet kuri ir identificējami pēc zemesgrāmatas numura un attiecīgās platības un kuru sarakstu Valsts Izcelsmes un kvalitātes institūta valsts kompetentās komitejas pastāvīgā komisija ir apstiprinājusi 2014. gada 25. marta sanāksmē, drīkst turpināt lietot kontrolētu cilmes vietas nosaukumu līdz attiecīgo vīnkoku izciršanai, bet ne ilgāk kā līdz 2024. gada 31. decembrim, ar nosacījumu, ka tiek ievēroti pārējie šīs specifikācijas noteikumi. Attiecīgo zemesgabalu saraksts ir sniegts II pielikumā.”

Attiecīgi šai specifikācijai pievieno II pielikumu, kurā uzskaitīti no noteiktā zemesgabalu apgabala izslēgtie zemesgabali, uz ko attiecas minētais pārejas pasākums.

Šie grozījumi vienoto dokumentu neietekmē.

2. Ģeogrāfiskais apgabals

Apraksts un pamatojums

Specifikācijas I nodaļas IV iedaļas 1. punktā svītro Cantenac un Margaux pašvaldību un iekļauj Margaux-Cantenac pašvaldību.

Šis grozījums ir saistīts ar minēto pašvaldību apvienošanu.

Šis grozījums ietekmē vienotā dokumenta 2.6. punktu.

3. Tiešās apkaimes apgabals

Apraksts un pamatojums

No specifikācijas I nodaļas IV iedaļas 3. punkta b) apakšpunkta svītro Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine un Salignac pašvaldību.

Iekļauj Val de Virvée, Castets et Castillon un Civrac-sur-Dordogne pašvaldību.

Pašvaldības Aubie-et-Espessas, Saint-Antoine un Salignac ir apvienojušās un kļuvušas par Val de Virvée pašvaldību.

Pašvaldības Castets-en-Dorthe un Castillon-de-Castets ir apvienojušās un kļuvušas par Castets et Castillon pašvaldību.

Civrac-de-Dordogne pašvaldības nosaukums ir mainīts uz Civrac-sur-Dordogne.

Šie grozījumi ietekmē vienotā dokumenta 2.9. punktu.

4. Saikne

Apraksts un pamatojums

Ņemot vērā Cantenac pašvaldības apvienošanu ar Margaux pašvaldību, specifikācijas I nodaļas X iedaļas 1. punkta a) apakšpunktā uzskaitīto ģeogrāfiskā apgabala pašvaldību skaits no 29 ir samazināts līdz 28 pašvaldībām.

Šis grozījums ietekmē vienotā dokumenta 2.8. punktu.

5. Noteiktais zemesgabalu apgabals

Apraksts un pamatojums

Specifikācijas I nodaļas IV iedaļas 2. punktā svītro 1960. gada 9. novembra, 1970. gada 13. maija un 1997. gada 6. novembra datumus, jo tie vairs neatbilst pašreizējai delimitācijai.

VIENOTS DOKUMENTS

1. Produkta nosaukums

“Haut-Médoc”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Dabiskā minimālā spirta tilpumkoncentrācija vīnos ir 11 %.

Pēc bagātināšanas spirta kopējā tilpumkoncentrācija tajos nepārsniedz 13 %.

Ikvienā vīna partijā, ko tirgo kā izlejamo vīnu vai kā tarā iepildītu vīnu, fermentējamo cukuru (glikozes un fruktozes) saturs nepārsniedz 3 g/l.

Ikvienā vīna partijā, kuru līdz tā gada 1. oktobrim, kas ir pēc ražas gada, tirgo kā izlejamo vīnu vai kā tarā iepildītu vīnu, gaistošā skābuma saturs nepārsniedz 12,25 m.ekv./l (0,60 grami uz litru (izteikts H2SO4)). Pēc minētā datuma maksimālais gaistošā skābuma saturs nedrīkst pārsniegt 16,33 m.ekv./l (0,80 grami uz litru (izteikts H2SO4)).

Ikvienā vīna partijā, ko tirgo kā izlejamo vīnu, kopējais SO2 saturs nepārsniedz 140 mg/l.

Ikvienā vīna partijā, ko tirgo kā izlejamo vīnu vai tarā iepildītu vīnu, ābolskābes saturs nepārsniedz 0,20 g/l.

Produkcija ir nedzirkstoši sarkanvīni, kuriem piemīt intensīva krāsa un kuri ir bagāti ar tanīniem; šie vīni ir izcili labi piemēroti izturēšanai. Parasti šos vīnus ražo no vīnogām, kas pieder vairākām dažādām šķirnēm, no kurām šķirne “Cabernet-sauvignon N” bieži vien ir pārsvarā. Šī vīnogu šķirne piešķir vīniem garšvielām piemītošas nianses, kuras – mucā izturētu vīnu gadījumā – papildina vaniļas notis. Šķirne “Merlot N” piešķir vīniem sātīgumu, maigumu un sarkanaugļu aromātu buķeti. Vīnu struktūru un daudzveidīgumu var stiprināt tādas šķirnes kā “Cabernet franc N” vai “Petit verdot N” (labas un vienmērīgi un bagātīgi nobriedušas ražas gados šī šķirne piešķir vīniem arī svaigumu).

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums miliekvivalentos uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

Stādījumu biezība un atstatumi

Audzēšanas prakse

Vīnkoku stādījumu minimālā biezība ir 6 500 vīnkoku stādu uz hektāru. Rindstarpu attālums nedrīkst būt lielāks par 1,80 metriem, bet atstatums starp vienas rindas vīnkokiem nedrīkst būt mazāks par 0,80 metriem.

Apgriešanas noteikumi

Audzēšanas prakse

Vīnkoku apgriešana ir obligāta. Vīnkokus apgriež ne vēlāk kā izplaukušu lapu stadijā (9. stadijā pēc Lorenz skalas). Vīnogulājus apgriež, piemērojot šādus paņēmienus:

— pēc Gijo vai “Médoc” metodes dubultā formā, koku veidojot garu ar diviem augļzariem ar ne vairāk par 5 vīnstīgu pumpuriem vienā augļzarā,

— pēc Gijo metodes vienkāršā un jauktā formā, uz katra vīnkoka atstājot ne vairāk par 7 vīnstīgu pumpuriem,

— pēc īsās apgriešanas metodes četrzaru vēdekļa veidā vai divkordonu augļzaru veidā, uz katra vīnkoka atstājot ne vairāk par 12 vīnstīgu pumpuriem.

Vīna bagātināšana

Īpašā vīndarības metode

Atļauti ir reduktīvi bagātināšanas paņēmieni ūdens satura pazemināšanai, taču nepārsniedzot 15 % augstu koncentrāciju.

Pēc bagātināšanas spirta kopējā tilpumkoncentrācija vīnos nepārsniedz 13 %.

b) Maksimālās ražas

65 hektolitri no hektāra

6. Noteiktais ģeogrāfiskais apgabals

Vīnogu novākšana, vinifikācija, vīna gatavošana un kopšana tiek veikta šādu Gironde departamenta pašvaldību teritorijā: Arcins, Arsac, Avensan, Blanquefort, Castelnau-de-Médoc, Cissac-Médoc, Cussac-Fort-Médoc, Labarde, Lamarque, Listrac-Médoc, Ludon-Médoc, Macau, Margaux-Cantenac, Moulis-en-Médoc, Parempuyre, Pauillac, Le Pian-Médoc, Saint-Aubin-de-Médoc, Saint-Estèphe, SaintJulien-Beychevelle, Saint-Laurent-Médoc, Saint-Médard-en-Jalles, SaintSauveur, Saint-Seurin-de-Cadourne, Sainte-Hélène, Soussans, Le TaillanMédoc un Vertheuil.

7. Galvenās vīna vīnogu šķirnes

“Petit Verdot N”

8. Saiknes vai saikņu apraksts

Ar kontrolētā cilmes vietas nosaukuma “Haut-Médoc” apzīmētā produkta ģeogrāfiskais apgabals atrodas Garonnas (Garonne) upes kreisajā krastā un Bordo (Bordeaux) aglomerācijas turpinājumā tas aizņem arī Žirondas (Gironde) estuāra kreiso krastu. Šis apgabals plešas apmēram 50 kilometrus no dienvidiem, proti, no Le Taillan-Médoc pašvaldības teritorijas, uz ziemeļiem līdz Saint-Seurin-de-Cadourne pašvaldības teritorijai un apmēram desmit kilometrus no austrumiem uz rietumiem. Tas nozīmē, ka šā ģeogrāfiskā apgabala teritorija daļēji pārklājas ar ģeogrāfisko apgabalu, kur ražo ar kontrolēto cilmes vietas nosaukumu “Médoc” apzīmēto produktu; ģeogrāfiskajā apgabalā ietilpst pašvaldības, kas atrodas Žirondas estuāra augšdaļā, – tas arī izskaidro produkta nosaukumu. Apgabals aizņem 28 Gironde departamenta pašvaldību teritoriju.

Neraugoties uz to, ka apgabalā galvenokārt valda Atlantijas okeāna klimats, upes piekrastes josla (kuras teritorija ir saistīta ar nosaukumu “Haut-Médoc”) laikapstākļu ziņā atšķiras no “Médoc” pašvaldībām (kuras atrodas vairāk uz ziemeļiem) ar to, ka tajā sezonālās svārstības relatīvi izlīdzinās un nokrišņu daudzums ir mērenāks. Labvēlīgie klimatiskie apstākļi ir saistīti Atlantijas okeāna un Žirondas ūdeņu radīto termoregulējošo efektu.

Okeāna tipa klimats apvienojumā ar vairākiem zema gaisa spiediena un lietus periodiem, kas atsevišķos gados mēdz būt rudenī, vai – tieši otrādi – šis klimats apvienojumā ar siltu un ļoti saulainu rudeni rada apstākļus izcilai vīna ražai. Tomēr galvenās raksturīgās iezīmes saistītas galvenokārt ar šā nogulumiežu baseina tipiskajiem ģeoloģiskajiem apstākļiem, tā augšņu ģeoloģiskās vēstures īpatnībām, ainavu un reljefu, kā arī klimatiskajiem un augsnes apstākļiem, kādi šajos vīnadārzos valda mūsdienās.

Médoc reģiona vīnadārzi ir ieguvuši pasaules slavu, pateicoties daudzām vīnkopju paaudzēm, kas tos ir prasmīgi kopušas, ceļot to vērtību. Vēstures gaitā tas, ka vīnkopji ir ļoti labi pārzinājuši augsnes īpatnības un ar dažādām drenāžas metodēm meklējuši iespējas optimizēt augsnes kvalitāti, ir ļāvis izstrādāt tādu agrotehnisko praksi, kas ir vislabāk piemērota ilgstošas uzglabāšanas sarkanvīnu ražošanai. Progress augu veselības jomā un vīnadārzu mehanizācija nav mainījusi vīnkopju vēlmi saglabāt vīnkopības praksi, kas nav pretrunā mērķim ražot ilgstošas uzglabāšanas sarkanvīnus, kuru tipiskās īpašības ir vispāratzītas.

Vīns “Haut-Médoc” vēsturiski tika ražots no dažādu šķirņu vīnogām, kas izraudzītas tādēļ, ka no tām, ja tās ir prasmīgi sajauktas, var iegūt vīnu ar labu uzglabāšanas spēju. Médoc reģiona vīnkopji konkrētas vīnogu šķirnes ir pielāgojuši konkrētu veidu augsnēm, piemēram, kolūviālām augsnēm ir piemērota šķirne “Merlot N”, nabadzīgām un sausām grants augsnēm – šķirne “Carmenère N’, kaļķainām vai sausām smilts augsnēm – šķirnes ”Cabernet franc N” un “Cot N”, izskalotām brūnzemes augsnēm – šķirne “Petit verdot N”. Savukārt šīs vīnogu šķirņu paletes galvenajai šķirnei “Cabernet-sauvignon N” ļoti piemērotas ir dziļas grants augsnes.

Vīnogu šķirņu daudzveidība ir radījusi situāciju, kurā vīnogulāju kopšana noris selektīvi, ievērojot noteikumos paredzētās rindstarpas un kontrolējot katra zemesgabala un katra vīnkoka maksimālo noslodzi.

“Haut-Médoc” reputācija un slava balstās galvenokārt uz dažādiem vēsturiski izveidotiem klasifikatoriem – “cru” (klasifikācija pēc “izcila vīnadārza” ražas), “Château” (klasifikācija pēc muižas/pils ar izciliem vīnadārziem) un “kvalitatīvu vīnu sistēma”. 1647. gadā, kad “Bordo zvērināto vīndaru brālība” (Jurade de Bordeaux) izdeva – pirmo vēsturē – Guyenne vīnu klasifikatoru, Médoc draudžu vīni jau bija zināmi un atzīti. Karaļa Luija XV laikā šis klasifikators tika pilnveidots un iedalīts reģionos, kuri savukārt tika iedalīti draudzēs un tad – “cru” kategorijās. 19. gadsimtā Pasaules 1855. gada izstādes laikā Bordo reģionā ražoto “cru” vīnu sarindojums tika iekļauts oficiālajā Bordo vīnu klasifikatorā.

“Haut-Médoc” reputācijas pamatā ir arī piecu “crus classés” (izcilos vīnadārzos ražoti sevišķas kvalitātes vīni) kategoriju vīni, kas ražoti ar šo kontrolēto cilmes vietas nosaukumu apzīmēto produktu ražošanas ģeogrāfiskajā apgabalā.

20. gadsimtā “Crus bourgeois du Médoc” 1932. gada klasifikatorā iekļauti 444 “cru” kategorijas vīni, no kuriem 153 vīni apzīmēti ar kontrolēto cilmes vietas nosaukumu “Haut-Médoc”.

Šajā vīnkopības reģionā, kuram ir bagāta vīna darīšanas vēsture un kuru šķērso “vīna ceļš”, atrodas daudzas slavenas pilis (“châteaux”) ar vīnadārziem un tādi lieli īpašumi ar daudzveidīgu arhitektūras mantojumu, kuru nosaukumi ir zināmi visā pasaulē.

Ar nosaukumu “Haut-Médoc” apzīmētajiem sarkanvīniem piemīt intensīva krāsa, un tie ir bagāti ar tanīniem. Parasti tos ražo, sajaucot vairāku šķirņu vīnogas, no kurām šķirne “Cabernet-sauvignon N” bieži vien ir pārsvarā un piešķir vīniem garšvielām piemītošas nianses, kuras papildina vaniļas notis, ja vīnu iztur mucā. Vīnu izturēšana mucās ir vairāk izplatīta “Haut-Médoc” vīnu ražošanā, nevis tādu vīnu ražošanā, kas apzīmēts ar kontrolēto cilmes vietas nosaukumu “Médoc”. Šķirne “Merlot N” piešķir vīniem sātīgumu, maigumu un sarkanaugļu aromātu buķeti. Vīnu struktūru un daudzveidīgumu var stiprināt tādas šķirnes kā “Cabernet franc N” vai “Petit verdot N”, bet labas un vienmērīgi un bagātīgi nobriedušas ražas gados šķirne “Petit verdot N” piešķir vīniem svaigumu.

Vīnogulāju kopšanas veids ļauj iegūt labi nogatavojušās un veselas vīnogas, kuru ražas apjoms tiek kontrolēts. Lai panāktu, ka vīniem ir vēlamā koncentrācijas pakāpe, ir atļauta lēna macerācija. Tādējādi, lai panāktu maigāku garšu, vīns ir jāiztur vismaz sešus mēnešus. Tāpēc vīni “Haut-Médoc” ir izcili labi piemēroti izturēšanai.

9. Būtiski papildu nosacījumi (iepakošana, marķēšana, citas prasības)

Tiešās apkaimes apgabals vinifikācijai

Tiesiskais regulējums:

valsts tiesību akti

Papildu nosacījuma veids:

atkāpe par ražošanu noteiktajā ģeogrāfiskajā apgabalā

Nosacījuma apraksts

Pamatojoties uz oficiālo 2017. gada 19. jūnija ģeogrāfisko kodu, tiešās apkaimes apgabalu, kas, pieļaujot atkāpi, noteikts vīnu vinifikācijai, veido šādu Gironde departamenta pašvaldību teritorija: Bégadan, Blaignan, Civrac-en-Médoc, Couquèques, Gaillan-en-Médoc, Jau-Dignac-et-Loirac, Lesparre-Médoc, Naujac-sur-Mer, Ordonnac, Prignac-en-Médoc, Queyrac, Saint-Christoly-Médoc, SaintGermain-d’Esteuil, Saint-Vivien-de-Médoc, Saint-Yzans-de-Médoc, Valeyrac un Vensac.

Tiešās apkaimes vīnu gatavošanas un kopšanas apgabals

Tiesiskais regulējums:

valsts tiesību akti

Papildu nosacījuma veids:

atkāpe par ražošanu noteiktajā ģeogrāfiskajā apgabalā

Nosacījuma apraksts

Pamatojoties uz oficiālo 2017. gada 19. jūnija ģeogrāfisko kodu, tiešās apkaimes apgabalu, kas, pieļaujot atkāpi, noteikts vīnu gatavošanai un kopšanai, veido šādu Gironde departamenta pašvaldību teritorija: Abzac, Aillas, Ambarès-et-Lagrave, Ambès, Anglade, Arbanats, Arbis, Les Artigues-de-Lussac, Artigues-près-Bordeaux, Arveyres, Asques, Aubiac, Auriolles, Auros, Ayguemorte-Les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Les Billaux, Birac, Blaignac, Blaignan, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Le Bouscat, Branne, Brannens, Braud-et-Saint-Louis, La Brède, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Daignac, Dardenac, Daubèze, Dieulivol, Donnezac, Donzac, Doulezon, Les Eglisottes-et-Chalaures, Escoussans, Espiet, Les Esseintes, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Le Fieu, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Le Haillan, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, Labescau, Ladaux, Lados, Lagorce, Lalande-de-Pomerol, Lamothe-Landerron, La Lande-de-Fronsac, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Léogeats, Léognan, Lesparre-Médoc, Lestiac-sur-Garonne, Les Lèves-et-Thoumeyragues, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Lormont, Loubens, Loupes, Loupiac, Loupiac-de-la-Réole, Lugaignac, Lugasson, Lugon-et-l’Ile-du-Carnay, Lussac, Madirac, Maransin, Marcenais, Marcillac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Le Nizan, Noaillac, Noaillan, Omet, Ordonnac, Paillet, Les Peintures, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Le Pian-sur-Garonne, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Le Pout, Préchac, Preignac, Prignac-en-Médoc, Prignac-et-Marcamps, Pugnac, Puisseguin, Pujols, Pujols-sur-Ciron, Le Puy, Puybarban, Puynormand, Queyrac, Quinsac, Rauzan, Reignac, La Réole, Rimons, Riocaud, Rions, La Rivière, Roaillan, Romagne, Roquebrune, La Roquille, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Saint-Côme, Saint-Denis-de-Pile, Saint-Emilion, Saint-Etienne-de-Lisse, Saint-Exupéry, Saint-Félix-de-Foncaude, Saint-Ferme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Saint-Romain-la-Virvée, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Sainte-Colombe, Sainte-Croix-du-Mont, Sainte-Eulalie, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Sainte-Radegonde, Sainte-Terre, Salaunes, Salleboeuf, Les Salles-de-Castillon, Samonac, Saucats, Saugon, Sauternes, La Sauve, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Le Tourne, Tresses, Uzeste, Val de Virvée, Valeyrac, Vayres, Vendays-Montalivet, Vensac, Vérac, Verdelais, Le Verdon-sur-Mer, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac un Yvrac.

Lielāka ģeogrāfiskā vienība

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts

Marķējumā drīkst norādīt lielākas ģeogrāfiskās vienības nosaukumu, piemēram, “Vin de Bordeaux-Médoc” vai “Grand Vin de Bordeaux-Médoc”.

Šajā nosaukumā izmantotie burti ne augstumā, ne platumā nedrīkst būt lielāki par divām trešdaļām no tādiem burtiem, kādi izmantoti, atveidojot šo kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-7779fd27-55d4-4f3a-ad49-c13546214cca

(1) OV L 9, 11.1.2019., 2. lpp.